Augustin Simmel Ndiaye

**Augustin Simmel Ndiaye** (født 1959) er en senegalesisk katolsk biskop av Saint-Louis du Sénégal.

## Liv og virke
### Prest
Augustin Simmel Ndiaye studerte filosofi og katolsk teologi ved François Libermann interdiocesane seminar i Sébikotane. Den 9. april 1983 ble pan presteviet for erkebispedømmet Dakar.

Etter ordinasjonen tjenestegjorde Ndiaye først som prest ved katedralen i Dakar. I 1988 ble han sendt til Roma for videre studier, hvor han fullførte avhandlingen *La liberté et l’autonomie des fidèles laïcs dans les matières temporelles. Étude du canon 227 et essai d’application au domaine politique au Sénégal * («Lekfolkets frihet og autonomi i sekulære anliggender. Studie av kanon 227 og forsøk på en anvendelse på den politiske sfæren i Senegal») i kanonisk rett.

Etter å ha returnert til hjemlandet underviste Ndiaye fra 1992 til 2014 som professor i kanonisk rett og innføring i praktisk sakramentalliturgi ved *François Libermann interdiocesane seminar* i Sébikotane, hvor han også var rektor fra 1998 til 2005. I tillegg arbeidet han fra 1992 til 1993 som sogneprest i menigheten *Sainte Thérèse* i Grand Dakar og fra 2005 til 2014 som pastor i katedralen i Dakar. Han var også president for den senegalesiske klerikerforening fra 1996 til 1999 og official for den interdiocesanske kirkelige domstol i Thiès fra 2005 til 2014. I løpet av denne tiden var han også medlem av det bispedømmelige formuesforvaltningsråd i erkebispedømmet Dakar. 

Fra 2014 til 2018 var Ndiaye fidei donum-prest i Angers bispedømme og ved den kirkelige domstol der. 

Deretter var han pastor i menigheten Sainte Marthe i M'bour. Fra 2020 tjenestegjorde Ndiaye som rektor for Université Catholique de l'Afrique de l'Ouest (UCAO) i Ouagadougou.
### Biskop av Saint-Louis du Sénégal
Den 2. april 2025 utnevnte pave Frans ham til biskop av Saint-Louis du Sénégal. Erkebiskop emeritus av Dakar, Benjamin Ndiaye, vigslet ham til biskop den 12. juli samme år; medkonsekratorer var biskopen av Nouakchott, Victor Ndione, og biskopen av Diébougou, Raphaël Kusiélé Dabiré.

Biskop Ndiaye eetterfulgte den aldersfratrådte biskop Ernest Sambou, som trakk seg tilake i januar 2023.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Biskop Marie-Prosper-Adolphe de Bonfils (1841-1912) *1898
* Kardinal Louis-Ernest Dubois (1856-1929) *1901
* Kardinal Pierre-Marie Gerlier (1880-1965) *1929
* Erkebiskop Jean Émile André Marie Maury (1907-1996) *1958
* Kardinal Hyacinthe Thiandoum (1921-2004) *1962
* Kardinal Théodore-Adrien Sarr (1936-) *1974
* Erkebiskop Benjamin Ndiaye (1948-) *2001
* Biskop *Augustin Simmel Ndiaye* (1959- ) *2025

## Referanser